Document ID: 32002R0311

Ir-Regolament tal-Kunsill (KE) Nru 311/2002
tat-18 ta’ Frar 2002
li jimponi dazju definittiv anti-dumping fuq importazzjonijiet ta’ ċerti diski manjetiċi (mikrodiski ta’ 3,5 pulżier) li joriġinaw minn Hong Kong u mir-Repubblika tal-Korea
IL-KUNSILL TA’ L-UNJONI EWROPEA,
Wara li kkonsidra t-Trattat li jistabbilixxi l-Komunità Ewropea,
Wara li kkonsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra importazzjonijiet ta’ dumping minn pajjiżi mhux membri tal-Komunità Ewropea [1], u b’mod partikolari l-Artikolu 11(2) tiegħu,
Wara li kkonsidra l-proposta mogħtija mill-Kummissjoni wara li kkonsultat il-Kumitat Konsultattiv,
Billi:
A. INFORMAZZJONI ĠENERALI
1. Proċedura
Investigazzjonijiet ta’ qabel
(1) F’Settembru 1994, bir-Regolament (KE) Nru 2199/94 [2], il-Kunsill impona miżuri definittivi anti-dumping fuq importazzjonijiet ta’ ċerti diski manjetiċi ("mikrodiski ta’ 3,5 pulzier") li joriġinaw minn Hong Kong u mir-Repubblika tal-Korea ("Korea").
Proċeduri dwar pajjiżi oħra
(2) Barra miżuri fuq mikrodiski ta’ 3,5 pulzier li joriġinaw f’Hong Kong u fil-Korea, jitfakkar li dazji definittivi anti-dumping kienu imposti ukoll fuq importazzjonijiet ta’ mikrodiski ta’ 3,5 pulzier li joriġinaw fil-Ġappun, it-Tajwan u r-Repubblika Popolari taċ-Ċina [3] u l-Indoneżja [4]. Il-miżuri fuq importazzjonijiet ta’ mikrodiski ta’ 3,5 pulzier li joriġinaw fil-Ġappun, fit-Tajwan u fir-Repubblika Popolari taċ-Ċina huma bħalissa soġġetti għar-rieżami ta’ l-iskadenza [5].
(3) F’Diċembru 1999 l-iskop tal-prodott tal-miżuri kien ikkjarifikat. Instab li l-mikrodiski bbażati fuq teknoloġija ta’ traċċatura servo assistita b’qari ottiku kontinwu jew fuq tekonoloġija ta’ traċċatura servo assistita tas-settur manjetiku b’kapaċità ta’ ħażna ta’ 120MB jew iżjed ma jidħlux fil-qasam ta’ applikazzjoni ta’ kull miżura eżistenti ta’ anti-dumping fuq mikrodiski ta’ 3,5 pulżier [6].
L-investigazzjoni attwali
(4) Wara l-pubblikazzjoni ta’ l-avviż ta’ l-iskadenza imminenti tal-miżuri anti-dumping applikabbli għall-importazzjonijiet ta’ mikrodiski ta’ 3,5 pulzier li) li joriġinaw f’Hong Kong u l-Korea), il-Kummissjoni rċeviet, f’Ġunju 1999, talba għar-rieżami ta’ dawn il-miżuri bis-saħħa ta’ l-Artikolu 11(2) u (3) tar-Regolament (KE) Nru 384/96 ("ir-Regolament Bażiku"). It-talba saret mill-Kumitat tal-Manifatturi Ewropej ta’ Diski ("Diskma") f’isem il-produtturi li l-produzzjoni maqgħuda tagħhom tikkostitwixxi proporzjon ewlieni tal-produzzjoni totali tal-Komunità ta’ mikrodiski ta’ 3.5 pulzier ("il-prodott ikkonċernat"). It-talba kienet ibbażata fuq il-bażi li l-iskadenza tal-miżuri x’aktar tirriżulta fit-tkomplija jew li jerġa’ jkun hemm dumping u ħsara għall-industrija tal-Komunità.
(5) Wara li ddeterminat wara li kkonsultata il-Kumitat tal-Pariri, li kien hemm biżżejjed evidenza għall-bidu tar-rieżami ta’ l-iskadenza, il-Kummissjoni bdiet investigazzjoni [7] bis-saħħa ta’ l-Artikolu 11(2) tar-Regolament bażiku.
Perjodu ta’ investigazzjoni
(6) L-investigazzjoni tal-probabbilità tat-tkomplija u jew li jkun hemm mill-ġdid id-dumping kopra l-perjodu mill-1 ta’ Settembru 1998 sal-31 ta’ Awwissu 1999 ("IP"). L-eżami tax-xejriet rilevanti għall-valutazzjoni tal-probabbilità tat-tkomplija u li tiġri mill-ġdid il-ħsara kopra l-perjodu mill-1995 sa l-aħħar tal-perjodu ta’ l-investigazzjoni ("perjodu ta’ l-analiżi").
2. Partijiet ikkonċernati fl-investigazzjoni
(7) Il-Kummissjoni avżat uffiċjalment l-erba’ produtturi tal-Komunità li appoġġaw it-talba, il-produtturi esportaturi u l-importaturi magħrufa li huma ikkonċernati flimkien mar-rappreżentanti tal-pajjiżi esportaturi bil-bidu ta’ l-investigazzjoni, u taw lill-partijiet direttament ikkonċernati l-opportunità li jtarrfu l-fehmiet tagħhom bil-miktub u jitolbu udjenza.
(8) Il-Kummissjoni bagħtet kwestjonarji lill-partijiet kollha magħrufa u rċeviet risposti sħaħ minn tliet produtturi tal-Komunità ("il-produtturi tal-Komunità li kkoperaw") u importatur ieħor mhux relatat ta’ mikrodiski ta’ 3,5 pulzier li joriġinaw minn Hong Kong. L-ebda risposta sħiħa ma kienet irċevuta mill-produtturi esportaturi f’Hong Kong jew il-Korea.
(9) Il-Kummissjoni fittxet u vverifikat l-informazzjoni kollha li dehrilha meħtieġa għall-iskop tad-determinazzjoni jekk kienx hemm il-probabbilità tat-tkomplija jew li jerġa’ jkun hemm dumping u ħsara u jekk it-tkomplija tal-miżuri jkunux kontra l-interess tal-Komunità.
Saru żjarat ta’ verifika fil-postijiet tal-kumpanniji li ġejjin:
Produtturi tal-Komunità li kkoperaw
- Sentinel N.V., Bodem, il-Belġju;
- Komputer Support Italcard srl, Milan, l-Italja;
- Datarex srl, Assemini, l-Italja.
Importaturi
- Datamatic srl, Milan, l-Italja.
3. Prodott ikkonċernat u prodott l-istess
Prodott ikkonċernat
(10) Il-prodott ikkonċernat huwa l-istess bħal fl-investigazzjoni oriġinali u kif iċċarat wara, jiġifieri mikrodiski ta’ 3,5 pulzier użati biex jirrekordjaw u jaħżnu informazzjoni diġitali kodifikata tal-kompjuter li jidħlu fil-kodiċi NM ex85232090, bl-eċċezzjoni ta’ mikrodiski ta’ 3,5 pulzier ibbażati fuq teknoloġija ta’ traċċatura servo assistita b’qari ottiku kontinwu jew fuq tekonoloġija ta’ traċċatura servo assistita tas-settur manjetiku b’kapaċità ta’ ħażna ta’ 120MB jew iżjed.
(11) Il-mikrodiski ta’ 3,5 pulzier ikkonċernati huma disponibbli f’diversi tipi, u jiddipendi fuq diversi fatturi, inkluż fost l-oħrajn, il-kapaċità tal-ħażna tagħhom, l-ifformattjar, il-grad ta’ ċertifikazzjoni (dan huwa kejl użat biex ikun valutat ir-rendiment tal-mikrodiska li tinfluwenza il-valur fis-suq tagħha) u l-mod kif jinbiegħu, jiġifieri jekk humiex mibjugħin bħala prodotti bil-marka jew sfuzi. Minkejja l-eżistenza ta’ diversi tip ta’ mikrodiski ta’ 3,5 pulzier, m’hemmx differenzi sinifikanti fil-karatteristiċi bażiċi fiżiċi u fit-teknoloġija, u kollha juru grad għoli ta’ interkambjabilità.
(12) Fuq din il-bażi, il-mikrodiski ta’ 3,5 pulzier kif definiti fuq għandhom ikunu ikkonsidrati bħala prodott wieħed.
Prodotti l-istess
(13) Id-diversi tipi ta’ mikrodiski ta’ 3,5 pulzier, kif imfissra fuq, li huma manifatturati u mibjugħa fil-Komunità, u dawk manifatturati u mibjugħa fil-pajjiżi kkonċernati jew esportati lejn il-Komunità huma l-istess fil-karatterisitiċi fiżiċi essenzali u fit-teknoloġija u juru grad għoli ta’ interkambjabilità. Għalhekk, huma kkonsidrati li huma prodotti l-istess fit-tifsira ta’ l-Artikolu 1(4) tar-Regolament Bażiku.
B. PROBABILITÀ TAL-KONTINWAZZJONI JEW LI JERĠA’ JKUN HEMM DUMPING
1. Ġenerali
(14) Is-sehem fis-suq rappreżentat minn importazzjonijiet ta’ mikrodiski ta’ 3,5 pulzier minn Hong Kong kien sinifikanti fiż-żmien ta’ l-investigazzjoni oriġinali, meta rrappreżenta aktar minn 10 % tal-konsum totali tal-Komunità. Fil-perjodu wara l-imposizzjoni tal-miżuri anti-dumping, dan is-sehem mis-suq naqas għal 5,5 % fl-1997 u matul l-IP ta’ din l-ivestigazzjoni, irrappreżenta 7,3 % tal-konsum totali tal-Komunità.
(15) Is-sehem mis-suq irrappreżentat mill-importazzjonijiet mill-Korea rrappreżenta fiż-żmien ta’ l-investigazzjoni oriġinali aktar minn 2 % tal-konsum totali tal-Komunità. Wara l-imposizzjoni tal-miżuri anti-dumping, is-sehem mis-suq ta’ importazzjonijiet Koreani naqqsu sostanzjalment, u matul l-IP irrappreżenta anqas minn 0,2 % tal-konsum totali tal-Komunità tal-prodott ikkonċernat.
(16) Fir-rigward ta’ Hong Kong, erbgħa minn 10 kumpanniji kkuntattjati stqarrew li ma kienux qegħdin jipproduċu jew ibiegħu iżjed il-prodott ikkonċernat lill-Komunità. Il-kumpanniji li baqa’ ma taw l-ebda risposta għall-kwestjonarju.
(17) Fil-każ tal-Korea, l-ebda waħda miż-żewġ kumpanniji imsemmija fit-talba għar-rieżami ma rrispondew il-kwestjonarju. Matul l-investigazzjoni ma nstabel l-ebda indikazzjoni ta’ l-eżistenza ta’ produtturi esportaturi oħra Koreani. Għandu jitfakkar li kumpannija waħda biss ikkoperat fl-investigazzjoni li wasslet għall-adozzjoni ta’ miżuri anti-dumping.
(18) Skond dawn iċ-ċirkostanzi, is-sejbien dwar Hong Kong u l-Korea kien stabbilit fuq il-bażi ta’ fatti disponibbli, skond l-Artikolu 18 tar-Regolament bażiku.
2. Tkomplija tad-dumping
(a) Hong Kong
Valur normali
(19) Minħabba n-nuqqas ta’ koperazzjoni, il-valur normali kien stabbilit fuq il-bażi ta’ l-informazzjoni provduta fit-talba għar-rieżami, li kienet l-unika informazzjoni affidabbli disponibbli. L-użu tal-valur normali stabbilit fl-investigazzjoni oriġinali ma jkunx xieraq, għaliex il-prezzijiet u l-ispejjeż għall-manifattura tal-prodott ikkonċernat naqsu ħafna matul il-perjodu fis-swieq kollha internazzjonali magħrufa.
(20) Fit-talba, il-valur normali kien ikkostruwit separatament għall-mkrodiski tal-marka/ippakkjati, biż-żieda mal-prezz tal-produzzjoni tal-prodott ikkonċernat fil-Komunità Ewropea marġini raġonevoli ta’ profitt (10 %, bħal fl-investigazzjoni oriġinali). Minħabba n-natura tad-data disponibbli għall-prezz ta’ esportazzjoni, jiġifieri l-Eurostat, li ma tiddistingwix bejn it-tipi differenti, kien stabbilit valur medju normali mwieżen. L-użin sar fuq il-bażi ta’ ishma esportati ta’ mikrodiski sfużi u tal-marka/ippakkjati lejn il-Komunità kif jidher bil-ftit fatturi ta’ l-importazzjoni disponibbli Fuq il-bażi ta’ din l-informazzjoni, kien stabbilit li mikrodiski ta’ 3,5 pulzier mibjugħa sfużi rrappreżentaw kważi 80 % ta’ l-importazzjonijiet ta’ mikrodiski fil-Komunità, waqt li l-20 % l-oħra kienu mikrodiski tal-marka/ippakkjati.
(21) L-uffiċċju Ekonomiku u tal-Kummerċ ta’ Hong Kong ("HKETO") oġġezzjonaw għall-użu possibbli ta’ l-ispiża ta’ produzzjoni sottomess fit-talba għar-rieżami biex ikun stabbilit il-valur normali għall-esportazzjoni ta’ Hong Kong. Iżda, l-uniċi alternattivi ssuġġeriti mill-HKETO kienu l-użu jew tal-bejgħ domestiku jew l-ispiża tal-produzzjoni f’Hong Kong. Billi l-ebda wieħed minn dawn il-metodi ma seta’ ikun applikat minħabba n-nuqqas ta’ koperazzjoni, l-evidenza pprovduta minn min ilmenta baqgħet l-aktar informazzjoni affidabbli għall-Kummissjoni. Wara l-iżvelar, l-HKETO sostna li l-valur normali kellu minflok ikun ibbażat fuq esportazzjonijiet minn Hong Kong lejn pajjiżi oħra, bħala riżultat mill-istatistiċi tal-kummerċ ta’ Hong Kong. Din il-pretensjoni kienet miċħuda, senjatament billi dawn l-istatistiċi tal-kummerċ (fil-livell ta’ sitt ċifri tan-nomenklatra internazzjonali: Sistema Armonizzata) inkludiet ukoll prodotti oħra li ma kienux il-prodotti kkonsidrati.
Prezzijiet ta’ esportazzjoni
(22) Minħabba n-nuqqas ta’ koperazzjoni, il-prezz ta’ l-esportazzjoni kien stabbilit fuq il-bażi tad-data ta’ l-Eurostat. Iżda, il-figuri Eurostat (fuq bażi ta’ kull xahar u Stat Membru individwali) kultant urew valuri kull unità għoljin li ma setgħux ikunu rrikonċiljati mal-prezziiet tal-bejgħ tal-mikrodiski ta’ 3,5 pulzier fil-Komunità. Dan jidher li huwa minħabba l-fatt li prodotti oħra bħal CD-Rs kienu reġistrati skond il-kodiċi NM li jkopri l-mikrodiski ta’ 3,5 pulzier. Il-figuri Eurostat dwar l-IP kienu għalhekk aġġustati biex jeskludu data ta’ kull xahar li jkollhom valur medju kull unità ogħla minn 0,17 EUR/unità. Dan kien metodu konservattiv ħafna għaliex:
- il-prezzijiet ta’ esportazzjoni għall-Hong Kong murija fit-talba għar-rieżami kienu taħt sewwa dan il-limitu. Il-prezzijiet ta’ importazzjoni li rriżultaw mill-fatturi li ngħataw mill-importatur waħdieni li kkopera fil-Komunità, li madankollu rrappreżentaw biss sehem iżgħar fil-volum ta’ importazzjoni totali minn Hong Kong kienu b’mod sinifikanti taħt dan il-livell;
- il-limitu ta’ 0,17 EUR/unità jikkorrespondi għall-medja mwieżna mhux relatata tal-prezz tal-bejgħ mill-ġdid/bejgħ tal-produtturi tal-Komunità ta’ mikrodiski ta’ 3,5 pulzier fis-suq tal-Komunità matul l-IP. L-użin sar fuq il-bażi ta’ kwantitajiet tal-bejgħ ta’ l-industrija tal-Komunità u l-volumi ta’ importazzjoni totali ta’ mikrodiski ta’ 3,5 pulzier mill-oriġini kollha. Fil-fatt kien ikkalkolat li l-importazzjonijiet minn Hong Kong m’għandhomx raġonevolment isiru bi prezzijiet medji cif fil-fruntier tal-Komunità ogħla mill-prezzijiet medji ta’ bejgħ mill-ġdid/bejgħ medji li jeżistu fis-suq tal-Komunità.
Il-HKETO sostna li l-metodoloġija fuq imsemmija kienet arbitrarja u skorretta, u li l-valuri u l-kwantitajiet rapportati skond il-kodiċi NM messhom kienu użati għall-kalkolu tal-prezz ta’ esportazzjoni. Din il-pretenzjoni hija miċħuda għar-raġunijiet fuq imsemmija.
Paragun
(23) Il-valur normali u l-prezz ta’ esportazzjoni kienu paragunati fuq bażi ta’ prezz mill-fabbrika, skond l-Artikolu 2(10) tar-Regolament Bażiku. Saru l-korrezzjonijiet dovuti fil-forma ta’ aġġustamenti għad-differenzi fit-trasport, l-assigurazzjoni, it-tqandil, it-tagħbija u spejjeż anċillari fuq il-bażi ta’ informazzjoni li kein hemm fit-talba għar-rieżami.
Marġini tad-dumping
(24) Skond l-Artikolu 2(11) tar-Regolament Bażiku, il-valur normali medju mwieżen kien paragunat mal-prezz ta’ esportazzjoni medju mwieżen lejn il-Komunità.
(25) Dan il-paragun wera l-eżistenza ta’ marġini ta’ dumping ta’ bejn 10 % u 15 %, bil-marġini tad-dumping ikun daqs l-ammont li bih il-valur normali jaqbeż il-prezz ta’ esportazzjoni, imfisser bħala perċentwal tal-prezz ta’ importazzjoni cif fil-fruntiera tal-Komunità, dazju mhux imħallas. Dan jipparaguna mal-marġini residwu ta’ dumping ta’ 27,4 % stabbilit matul l-invetigazzjoni oriġinali (meta l-marġini individwali tad-dumping kienu minn 6,7 % sa 13,3 %).
(26) Jekk il-paragun isir bejn il-valur normali kkalkolat kif deskritt fil-preamboli 17 sa 19 u l-prezzijiet ta’ esportazzjoni miksuba minn fatturi magħmula disponibbli mill-importatur mhux relatat li kkopera, il-marġini tad-dumping kien ikun akbar. Iżda, kif imsemmi fuq, dan l-importatur kellu biss sehem pjuttost żgħir ta’ l-importazzjonijiet totali minn Hong Kong.
Konklużjoni
(27) Is-sejbien ta’ fuq juri l-eżistenza ta’ dumping kontinwu ta’ importazzjonijiet ta’ mikrodiski ta’ 3,5 pulzier li joriġinaw minn Hong Kong stabbilit fuq il-bażi ta’ volumi sinifikanti ta’ esportazzjoni.
(b) Korea
Metodoloġija
(28) Il-valur normali u l-prezz ta’ esportazzjoni dwar il-Korea kienu stabbiliti billi kienet segwita l-istess metodoloġija deskritta fuq għall-Hong Kong, għalkemm fil-każ tal-Korea l-ebda fattura ta’ importazzjoni ma kienet disponibbli mill-importatur mhux relatat li kkopera. Il-paragun bejn il-valur nomali u l-prezz ta’ esportazzjoni sar ukoll bl-applikazzjoni ta’ l-istess metodoloġija użata għal Hong Kong. Għandu jkun innotat iżda li r-riżultati ta’ l-eżami tat-tkomplija tad-dumping ma kinux deċiżivi f’dan il-każ minħabba l-volum baxx ta’ l-importazzjonijiet mill-Korea kif mfisser fil-preambolu 49.
Marġini ta’ dumping
(29) Skond l-Artikolu 2(11) tar-Regolament bażiku, il-valur medju normali mwieżen kien ipparagunat mal-prezz medju mwieżen ta’ l-esportazzjoni lejn il-Komunità.
(30) Il-paragun wera l-eżistenza ta’ marġini tad-dumping ta’ bejn l-20 % u l-25 %, il-marġini ta’ dumping li kien daqs l-ammont li bih il-valur normali qabeż il-prezz ta’ esportazzjoni, mfisser bħala perċentwal tal-prezz ta’ importazzjoni cif fil-fruntiera tal-Komunità, dazju mhux imħallas. Dan jipparaguna mal-marġini tal-marġini tad-dumping ta’ 8,1 % stabbilit matul l-investigazzjoni oriġinali.
Konklużjoni
(31) Is-sejbien ta’ hawn fuq juri l-eżistenza tat-tkomplija ta’ dumping ta’ importazzjonijiet tal-mikrodiski ta’ 3,5 pulzier li joriġinaw fil-Korea, għalkemm il-volumi ta’ importazzjonijiet li fuq il-bażi tagħhom ġiet din il-konklużjoni kienu żgħar ħafna.
3. Probabilità li jerġa’ jkun hemm id-dumping
(a) Hong Kong
(32) Is-sehem mis-suq rappreżentat minn importazzjonijiet ta’ mikrodiski ta’ 3,5 pulzier minn Hong Kong kien sinifikanti fiż-żmien ta’ l-investigazzjoni oriġinali, meta rrappreżenta aktar minn 10 % tal-konsum totali tal-Komunità. Fil-perjodu wara l-imposizzjoni tal-miżuri anti-dumping, dan is-sehem fis-suq naqas għal 5,5 % fl-1997 u matul l-IP ta’ din l-ivestigazzjoni, irrappreżenta 7,3 % tal-konsum totali tal-Komunità. Għandu jissemma’ li importazzjonijiet minn Hong Kong urew, wara l-IP, tnaqqis sinifikanti.
(33) Il-HKETO sostna, fil-bidu ta’ l-investigazzjoni, kien hemm biss produttur esportatur wieħed biss minn Hong Kong ta’ mikrodiski ta’ 3,5 pulzier li għadu attiv fis-suq u li l-kapaċità ta’ produzzjoni tal-kumpannija, jekk esportata, kienet limitata wisq biex tikkawża ħsara lill-industrija tal-Komunità wkoll jekk d-dazji anti-dumping tħallew jiskadu. Barra dan, wara l-iżvelar, l-HKETO sostna li wara l-produzzjoni ta’ l-IP tal-mikrodiski f’Hong Kong waqfet għal kollox u li għalhekk ma kienx hemm probabilità li jerġa’ jkun hemm iżjed dumping.
(34) F’dan ir-rigward, għandu jkun indikat li Hong Kong kellu sehem fis-suq imdaqqas matul il-perjodu analizzat (madwar 7 %). Għandu jkun innutat li l-importazzjonijiet ta’ mikrodiski ta’ 3,5 pulzier minn Hong Kong naqqsu b’mod sinifikanti wara l-IP waqt li kien hemm żieda proporzjonata ta’ importazzjonijet ta’ dan il-prodott mill-Makaw li mhux suġġett għall-miżuri anti-dumping oħra. Wara l-iżvelar, il-HKETO ipprovda informazzjoni li sostniet li l-produzzjoni u l-esportazzjonijiet tal-Komunità ta’ mikrodiski li joriġinaw f’Hong Kong waqfu wara l-IP. Iżda, dan ma jistax jikkumpensa l-fatt li attivitajiet ta’ manifattura għall-prodott ikkonċernat instabu li kienu mobbli u, jekk jitneħħew il-miżuri x’aktarx li ċerti produtturi esportaturi jittrasferixxu l-produzzjoni tagħhom lura għal Hong Kong, jew ikomplu l-esportazzjoni tagħhom jekk ikunu ssospendewhom biss temporanjament. Għandu jkun innutat wkoll li, minħabba n-nuqqas ta’ koperazzjoni murija mill-produtturi esportaturi matul l-IP, ma kienx possibbli li jkun aċċertat jekk is-sors(i) ta’ l-espportazzjonijiet ta’ dumping kinux fil-fatt waqqfu l-attività(jiet) tiegħu(tagħhom) wara l-IP.
(b) Korea
(35) Is-sehem mis-suq irrappreżentat mill-importazzjonijiet mill-Korea irrappreżenta fi żmien ta’ l-investigazzjoni oriġinali aktar minn 2 % tal-konsum totali tal-Komunità. Wara l-imposizzjoni ta’ miżuri anti-dumping, is-sehem mis-suq ta’ l-importazzjonijiet Koreani naqas sostanzjalment, u matul l-IP irappreżenta anqas minn 0,2 % tal-konsum totali tal-Komunità tal-prodott ikkonċernat. Kien għalhekk ikkonsidrat jekk kienx hemm riskju probabbli li jerġa’ jkun hemm dumping ta’ l-importazzjonijiet Koreani fil-livelli de minimis fuq imsemmija.
(36) Żewġ kumpanniji kienu ssemmew fit-talba għar-rieżami bħala produtturi tal-prodott ikkonċernat, iżda l-ebda waħda minnhom ma kkoperat. Għal wieħed minn dawn iż-żewġ produtturi, esportazzjonijiet lejn il-Komunità rrappreżentaw proporzjon sostanzjali ħafna tal-bejgħ totali tagħhom matul l-investigazzjoni oriġinali. Barra dan, din il-kumpannija għandha kapaċità ta’ produzzjoni li kienet tissodisfa parti importanti tal-konsum tal-Komunità (qrib il-5 %). Fin-nuqqas tal-koperazzjoni minn din il-kumpannija, jista’ għalhekk ikun assunt li l-kapaċità ta’ produzzjoni sostanzjaligħadha teżisti fil-Korea li tista’ tkun sfruttata, jekk il-miżuri jitneħħew. L-informazzjoni disponibbli tindika li dan il-produttur għadu qed jimmanifattura l-manifattura kkonċernata.
(37) Barra dan, minħabba l-faċilità tal-bdil tal-post tal-produzzjoni għall-prodott ikkonċernat, ma jistax ikun eskluż li ċerti produtturi esportaturi jidlu l-post tal-produzzjoni tagħhom lura lejn il-Korea, li kieku jpoġġu l-produzzjoni fi bnadi barra l-Korea.
(38) Billi l-importazzjonijiet mill-Korea saru bi prezzijiet ta’ dumping konsiderevoli, għalkemm fi kwantitajiet limitati, u billi l-kapaċità ta’ produzzjoni żejda hija kkalkolata li teżisti fil-pajjiż u minħabba l-possibbilità li l-produzzjoni tkun spostata f’post ieħor, huwa konkluż li, jekk jitħassru l-miżuri, hemm probabilità li jerġa jkun hemm dumping f’livelli sinifikanti ta’ volumi ta’ esportazzjoni.
Ċ. DEFINIZZJONI TA’L-INDUSTRIJA TAL-KOMUNITÀ
(39) Fil-Komunità, matul l-IP, mikrodiski ta’ 3,5 pulzier kienu manufatturati minn:
- tliet produtturi tal-Komunità, li kkoperaw bi sħiħ mal-Kummissjoni matul l-investigazzjoni;
- produttur ieħor li appoġġa it-talba għar-rieżami imma ma pprovdiex id-data;
- operaturi oħra ekonomiċi relati ma’ produtturi esportaturi Ġappuniżi, Tajwaniżi u Ċiniżi.
(40) Bħal fil-proċedimenti ta’ qabel, il-Kummissjoni sabet li l-valutazzjoni tas-sitwazzjoni ta’ l-industrija tal-Komunità ma tkunx tajba jekk il-produtturi tal-Komunità relatati ma’ dawk il-produtturi minn pajjiżi involuti fi proċedimenti ta’ qabel li nstabu jagħmlu dumping tal-prodott ikkonċernat, u li kkawżaw ħsara materjali lill-applikant, ma kinux esklużi mid-definizzjoni ta’ "produzzjoni tal-Komunità". Konsegwentement, il-produzzjoni ta’ l-operaturi ekonomiċi li huma relatati mal-produtturi fil-pajjiżi ikkonċernati kienu esklużi mid-definizzjoni ta’ "produzzjoni tal-Komunità ’."
(41) Il-produzzjoni tat-tliet produtturi tal-Komunità li kkoperaw u tal-produttur l-ieħor li appoġġa l-ilment jikkostitwixxu għalhekk il-produzzjoni tal-Komunità fit-tifsira ta’ l-Artikolu 4(1) tar-Regolament Bażiku.
(42) Il-HKETO sostna li kumpanniji relatati mal-produtturi Ġappuniżi, Tajwaniżi u oħrajn mhux propjetà ta’ produtturi mill-Komunità m’għandhom ikunu esklużi mid-definizzjoni tal-produzzjoni tal-Komunità u qalu li din l-esklużjoni tat piż żejjed lill-applikanti.
(43) Kif spegat fuq, dawn il-produtturi kienu esklużi mid-definizzjoni tal-produzzjoni tal-Komunità, għaliex instabu li kienu relatati mal-partijiet li għamlu dumping fis-suq tal-Komunità u ma ngħatat l-ebda raġuni għaliex dan il-metodu għandu jinbidel fl-investigazzjoni tar-rieżami. Barra dan, ukoll meta dawn il-produtturi jkunu ikkonsidrati, il-produtturi tal-Komunità li kkoperaw xorta jirrappreżentaw aktar minn 25 % tal-produzzjoni li sseħħ fil-Komunità. Għalhekk il-pretenzjoni ta’ l-HKETO kienet miċħuda.
(44) Fuq din il-bażi u billi l-produtturi tal-Komunità li kkoperaw rrappreżentaw proporzjon ewlieni, f’dan il-każ iżjed minn 75 %, tal-produzzjoni tal-Komunità, huma għalhekk ikkonsidrati li jikkostitwixxu l-industrija tal-Komunità fis-sens ta’ l-Artikolu 4(1) u l-Artikolu 5(4) tar-Regolament bażiku. Dawn huma ’il quddiem imsejħa "l-industrija tal-Komunità."
D. IS-SUQ TAL-MIKRODISKI TAL-KOMUNITÀ
1. Ġenerali
(45) Is-suq għal mikrodiski ta’ 3,5 pulzier huwa matur, u bħalissa huwa karatterizzat b’sitwazzjoni ta’ domanda li qed tonqos. Prodotti oħra bħal diski ZipTM, mikrodiski ta’ kapaċità għolja bħal l-HiFDs u mezzi ta’ ħażna ta’ data ottiċi-manjetiċi, bħal compact disks (CD-Rs) progressivament qegħdin jieħdu post is-suq miżmum minn mikrodiski ta’ 3,5 pulzier. Iżda, minħabba il-bażi sinifikanti ta’ PCs b’mikrodiski ta’ 3,5″ pulzier inkorportati (bħalissa stmati f’30 miljun unità fil-Komunità), huwa ċar li jkun hemm bżonn kontinwu għal dawn il-mikrodiski fil-Komunità. Barra dan, skond studji riċenti tas-suq, ħafna manifatturi tal-PC qed ikomplu jinkorporaw mikrodiski ta’ 3,5″ pulzier fil-konfigurazzjoni bażika tal-magni tagħhom. Huwa stmat li sas-sena 2002 ser ikun hemm 38 miljun drives tal-mikrodiski fil-Komunità. Is-suq tal-mikrodiski tal-Komunità ser jibqa’ għalhekk importanti.
2. Konsum ta’ mikrodiski ta’ 3,5 pulzier fis-suq tal-Komunità
(46) Figuri għall-konsum fil-Komunità huma ibbażati fuq informazzjoni li tinsab fit-talba għar-reviżjoni vverifikata darbtejn miċ-ċifri tal-produzzjoni u tal-bejgħ ivverifikati provduti mill-industrija tal-Komunità u l-volumi ta’ importazzjoni miksuba mill-Eurostat.
(47) Fid-data Eurostat iżda, il-mikrodiski ta’ 3,5 pulzier huma biss parti mill-intestatura NM kkonċernata. Matul il-perjodu ta’ l-analiżi kienu tqiesu li kienu għal kollox l-akbar parti ta’ din l-intestatura billi s-suq għal diski oħra mhux riġidi manjetiċi kien żgħir ħafna. Sar evidenti għall-Kummissjoni li fl-1998 u l-1999 xi CDs li jistgħu jkunu rrekordjati (CD-Rs) kienu dikjarati ħażin lill-awtoritajiet tad-dwana skond l-intestatura NM. Il-volum tal-figuri ta’ importazzjoni kienu korretti bl-użu ta’ informazzjoni statistika konfidenzali biex tirrifletti din id-dikjarazzjoni ħażina.
(48) Il-konsum naqas bi 50 % matul il-perjodu ta’ analiżi.
Konsum totali tal-mikrodiski tal-3,5 pulzier | 1995 | 1996 | 1997 | 1998 | IP |
Miljuni ta’ unitajiet | 1300 | 1100 | 1000 | 800 | 650 |
Indiċi 1995 = 100 | 100 | 85 | 77 | 62 | 50 |
3. Importazzjonijiet mill-pajjiżi kkonċernati
Rimarka preliminari
(49) Minħabba n-nuqqas ta’ koperazzjoni, l-Eurostat u l-informazzjoni doganali (TARIC) kienet użata għall-istima ta’ volumi importati. Minn Hong Kong, il-Kummissjoni użat informazzjoni doganali dwar il-prodott kkonċernat għall-1995 sa l-1998. Għall-IP, kien ikkonsidrat li 20 % tal-kummerċ reġistrat mill-Eurostat skond l-intestatura rilevanti seta’ jintrabat ma’ dikjarazzjoni ħażina tas-CD-Rs u l-volumi ġew korretti kif jixraq, waqt li l-prezzijiet kienu stmati kif spegat fil-preambolu 20. Għall-Korea, l-informazzjoni doganali kienet użata matul il-perjodu ta’ l-analiżi għall-volum u l-prezz.
Volum u sehem fis-suq
(50) Ibbażat fuq il-metodoloġija ta’ hawn fuq, l-iżvilupp tal-volum ta’ importazzjonijiet ta’ mikrodiski ta’ 3,5 pulzier fil-Komunità kien kif ġej:
Importazzjonijiet ġewwa l-Komunità (miljuni ta’ unitajiet) u s-sehem fis-suq (%) | 1995 | 1996 | 1997 | 1998 | IP |
Importazzjonijiet minn Hong Kong | 89,1 | 72 | 54,7 | 62,1 | 47,2 |
Sehem mis-suq ta’ Hong Kong | 6,9 % | 6,5 % | 5,5 % | 7,8 % | 7,3 % |
Importazzjonijiet mill-Korea | 5,7 | 1,7 | 0,1 | 0,5 | 1,2 |
Sehem mis-suq tal-Korea | 0,5 % | 0,2 % | 0 % | 0,2 % | 0,2 % |
Importazzjonijiet totali minn ong Kong u l-Korea | 94,7 | 73,7 | 54,8 | 62,6 | 48,4 |
Sehem mis-suq ta’ Hong Kong u l-Korea. | 7,3 % | 6,7 % | 5,5 % | 7,8 % | 7,4 % |
(51) Il-volum ta’ importazzjonijiet minn Hong Kong niżel matul il-perjodu ta’ l-analiżi minn 89 miljun unità fl-1995 għal 47 miljun unità matul l-IP. Is-sehem mis-suq ta’ importazzjonijiet li joriġinaw f’Hong Kong waqa’ inizjalment minn 6,9 % fl-1995 għal 5,5 % fl-1997 qabel ma reġa’ tela’ fl-1998, biex jintlaħaaq 7,3 % fil-IP.
(52) Il-volum ta’ importazzjonijiet mill-Korea kien fl-livelli baxxi matul il-perjodu analizzat, niżel minn 6 miljun unità fl-1995 għal kważi xejn fl-1997 u li tela’ għal biss 1 miljun unità matul l-IP.. Is-sehem mis-suq Korean baqa’ f’livelli negliġibbli matul il-perjodu ta’ l-analiżi.
Prattika segwita mill-produtturi esportaturi dwar il-prezz
(53) Il-Kummissjoni pparagunat prezzijiet medji cif ta’ importazzjonijiet li joriġinaw minn Hong Kong u mill-Korea ma’ prezzijiet tal-bejgħ ta’ l-industrija tal-Komunità fil-Komunità.
(54) Il-paragun wera, fuq bażi medja mwieżna, li l-prezzijiet ta’ l-importazzjonijiet li joriġinaw minn Hong Kong kienu 5 % anqas minn dawk tal-bejgħ ta’ l-industrija tal-Komunità matul l-IP, u li l-prezzijiet ta’ l-importazzjonijiet li joriġinaw fil-Korea kienu 14 % anqas minn dawk tal-bejgħ ta’ l-industrija tal-Komunità matul l-IP.
4. Importazzjonijiet minn terzi pajjiżi oħra
(55) Matul l-IP, l-importazzjonijiet minn pajjiżi oħra jiżviluppaw kif ġej. Kienu qed joriġinaw l-aktar mill-Indja u mis-Singapore (5,7 % u 8,7 % tas-sehem mis-suq rispttivament).
Importazzjonijiet minn pajjiżi oħra (f’miljuni ta’ unitajiet) | 637,5 | 237,6 | 198,4 | 167,5 | 190,5 |
Sehem mis-suq ta’ importazzjonijiet minn pajjiżi oħra | 49,0 % | 21,6 % | 19,8 % | 20,9 % | 27,9 % |
5. Sitwazzjoni ta’ l-industrija tal-Komunità
Produzzjoni, kapaċità u utilizzazzjoni tal-kapaċità
(56) Il-volum ta’ produzzjoni ta’ l-industrija tal-Komunità naqas b’30 % matul il-perjodu ta’ l-analiżi. Matul l-istess perjodu, ir-rata ta’ l-utilizzazzjoni tal-kapaċità mill-industrija tal-Komunità naqset b’29 punti ta’ perċentwal.
| 1995 | 1996 | 1997 | 1998 | UP |
Produzzjoni f’miljuni ta’ unitajiet | 225 | 208 | 190 | 178 | 157 |
Indiċi 1995 = 100 | 100 | 92 | 84 | 79 | 70 |
Kapaċità f’miljuni ta’ unitajiet | 234 | 273 | 235 | 240 | 235 |
Kapaċità ta’ utilizzazzjoni | 96 % | 76 % | 81 % | 74 % | 67 % |
Bejgħ, sehem mis-suq u tkabbir
(57) Il-bejgħ magħmul mill-industrija tal-Komunità naqas b’31 % matul il-perjodu ta’ l-analiżi. Waqt li l-konsum totali tal-Komunità ta’ mikrodiski ta’ 3,5 pulzier naqas matul il-perjodu ta’ l-analiżi b’50 %, is-sehem mis-suq ta’ l-industrija tal-Komunità żdied b’6 punti ta’ perċentwal. Din iż-żieda tirrifletti konsolidament tal-posizzjoni ta’ l-industrija tal-Komunità li kienet permessa bil-miżuri anti-dumping fis-seħħ.
Bejgħ ta’ mikrodiski ta’ 3,5 pulżier fil-Komunità mill-industrija tal-Komunità | 1995 | 1996 | 1997 | 1998 | IP |
Miljuni ta’ unitajiet | 218 | 205 | 187 | 168 | 149 |
Indiċi 1995 = 100 | 100 | 94 | 86 | 77 | 69 |
Perċentwal tas-sehem mis-suq | 17 % | 19 % | 19 % | 21 % | 23 % |
Żvilupp tal-prezz
(58) L-iżvilupp tal-prezzijiet ta’ l-industrija tal-Komunità għall-bejgħ lill-klienti mhux relatati matul il-perjodu ta’ l-analiżi kien kif ġej. Il-prezzijiet waqgħu b’44 % matul il-perjodu ta’ l-analiżi.
Żvilupp tal-prezzijiet ta’ mikrodiski ta’ 3,5 pulżier ta’ l-industrija tal-Komunità | 1995 | 1996 | 1997 | 1998 | IP |
Prezz medju kull unità (euro) | 0,2599 | 0,2065 | 0,1796 | 0,1531 | 0,1453 |
Indiċi 1995 = 100 | 100 | 79 | 69 | 59 | 56 |
Inventarji
(59) L-inventarji huma relattivament stabbli matul iż-żmien u għalhekk ma jżidu l-ebda informazzjoni rilevanti rigward is-sitwazzjoni ta’ l-industrija tal-Komunità.
Profitt, l-utli fuq l-investimenti u fluss tal-kontanti
(60) Instab li matul il-perjodu ta’ l-analiżi, l-industrija tal-Komunità kellha riżultati finanzjarji (jiġifieri telf) li kienu taħt sewwa ir-rata tal-profitt mitqiesa xierqa għall-industrija tal-Komunità fl-investigazzjoni oriġinali. Il-livelli ta’ profitt għall-1995 m’humiex disponibbli minhabba r-ristrutturazzjoni ta’ l-industrija. Globalment matul il-perjodu ta’ l-analiżi, it-telf niżel minn - 5,57 % fl-1996 għal - 1,75 % fl-IP.
(61) L-utli fuq l-investimenti kien negattiv matul il-perjodu ta’ l-analiżi u, f’termini ġenerali, skond ix-xejra tal-profitt. Il-fluss tal-kontanti tjieb xi ftit mal-profitt.
Impjiegi, produttività, pagi
(62) Bejn l-1995 u l-IP, l-industrija tal-Komunità naqqset il-ħaddiema tagħha bi 35 % minn 252 għal 163 impjegat. Għalhekk, il-produttività tagħha telgħet b’9 % matul l-istess perjodu, u l-pagi kollha naqqsu b’23 % (il-paga kull impjegat żdiedet b’19 %).
Investimenti u kapaċità biex jiżdied il-kapital
(63) Il-produzzjoni tal-mikrodiski ta’ 3,5 pulzier hija ta’ intensità għolja tal-kapital u l-faċilitajiet ta’ produzzjoni tipikament joperaw 24 siegħa kull jum is-sena kollha. Wara xi investimenti insinifikanti magħmula fl-1995 u l-1996, ma kien hemm l-ebda investiment nett ġdid f’din l-industrija.
(64) It-telf li ġġarrab matul il-perjodu ta’ l-analiżi kien hekk li l-ebda finanzjament għall-investiment ġdid mill-industrija tal-Komunità ma kien possibbli matul l-aħħar tliet snin.
Esportazzjonijiet mill-industrija tal-Komunità
(65) L-esportazzjonijiet baqgħu stabbli bejn it-2 u t-3 % tad-dħul totali matul il-perjodu ta’ l-analiżi.
Daqs tal-marġini tad-dumping u rkupru minn dumping mill-passat
(66) Is-sitwazzjoni ta’ l-industrija tal-Komunità tjiebet xi ftit wara l-imposizzjoni tal-miżuri, imma ma rkupratx għal kollox mid-dumping tal-passat kif jidher l-aktar mill-posizzjoni dgħajfa finanzjarja tagħha.
(67) Fir-rigward ta’ l-impatt fuq is-sitwazzjoni ta’ l-industrija tal-Komunità tal-kobor tal-marġini attwali tad-dumping matul l-IP, dan mhux ikkonsidrat bħala fattur rilevanti fl-eżami preżenti tar-rieżami billi l-imposizzjoni tad-dazji hija maħsuba li tirrimedja id-dumping li nstab.
Sottomissjoni mill-Uffiċċju Ekonomiku u tal-Kummerċ ta’ Hong Kong
(68) Il-HKETO sostna li l-industrija tal-Komunità kellha riżultati ekonomiċi tajbin matul il-perjodu ta’ l-analiżi, wara li tqies it-tnaqqis fid-domanda u li ma kinitx qed turi xi dgħjufija. Sostna ukoll li, minħabba ix-xejra tal-volum u tal-valuri ta’ l-importazjzonijiet dejjem jonqsu minn Hong Kong, kien hemm dubbju li dawn l-importazzjonijiet kkawżaw ħsara lill-industrija tal-Komunità u li ser jagħmlu hekk fil-futur.
(69) Dawn il-pretensjonijiet ma setgħux ikunu aċċettati. Fil-fatt, l-analiżi ta’ hawn fuq tiddeskrivi s-sitwazzjoni ta’ l-industrija tal-Komunità bħala li tjiebet f’kuntest diffiċili ta’ domanda li qed tonqos għalkemm kkonkludiet b’mod ċar li din l-industrija ma rkupratx għal kollox minn dumping fil-passat minn Hong Kong u minn pajjiżi oħra soġġetti għall-miżuri anti-dumping. Barra dan, għandu jkun enfasizzat li l-importazzjonijiet mill-Hong Kong baqgħu jsiru b’dumping kif konkluż fil-preambolu 25 u li Hong Kong kien l-akbar fornitur lill-Komunità matul l-IP, b’sehem mis-suq ta’ iżjed minn 7 %. Finalment, wieħed għandu jisħaq li, fil-kuntest tar-rieżami ta’ l-iskadenza, jeħtieġ li jkun stabbilit jekk hemmx probabbilità li jerġa’ jkun hemm il-ħsara jekk il-miżuri jiskadu.
Konklużjonijiet.
(70) L-istampa globali li toħroġ mis-sitwazzjoni ta’ l-industrija tal-Komunità minn dak li ntqal hija dik ta’ industrija li għadha f’posizzjoni dgħajfa, minkejja sehem mis-suq li tjieb u sforz ta’ suċċess fit-tnaqqis sinifikanti ta’ l-ispejjeż ta’ produzzjoni (mnaqqsa b’40 % matul il-perjodu eżaminat). Il-metodi ta’ produzzjoni kienu modernizzati u l-faċilitajiet huma issa kważi awtomatizzati għal kollox biex titjieb l-effiċjenza, jinżamm is-sehem fis-suq u jkunu massimizzati l-profitti. Iżda l-industrija tal-Komunità għadha ma laħqitx sitwazzjoni finanzjarja sodifaċenti.
E. PROBABBILITÀ TAT-TKOMPLIJA U/JEW LI JERĠA’ JKUN HEMM IL-ĦSARA
(71) Huwa mfakkar li kien konkluż fil-preamboli 33 u 37 li probabbilità li jerġa’ jkun hemm dumping f’volumi sinifikanti eżistiet kemm għal Hong Kong u l-Korea.
(72) Kien konkluż fuq li l-industrija tal-Komunità kienet f’sitwazzjoni vulnerabbli matul l-IP.
(73) Jekk il-miżuri jiskadu, l-importazzjonijiet ta’ dumping minn Hong Kong u l-Korea x’aktarx ibaxxu l-prezzijiet ta’ l-industrija tal-Komunità li huma diġà baxxi.
(74) F’dawn il-kondizzjonijiet, l-industrija tal-Komunità, li diġà qed titlef il-flus, ma tkunx tista’ tikkompeti mal-kwantitajiet mibjugħa b’prezzijiet daqshekk baxxi għaliex l-ewwel, differenza fil-prezzijiet f’dan is-suq (il-mikrodiski huma prodott mhux differenzat) twassal għal sostituzzjoni immedjata fil-provista u t-tieni, l-industrija tal-Komunità għamlet diġà l-isforżi kollha meħtieġa biex tirristruttura lilha nfisha u diġà qed topera bi prezzijiet baxxi ħafna. Għalhekk x’aktarx li l-industrija tal-Komunità tara deterjorazzjoni ulterjuri tas-sitwazzjoni finanzjarja tagħha li jista’ jwassal għad-dubju fuq il-vijabilità tagħha.
(75) Fid-dawl tas-sejbien ta’ hawn fuq huwa konkluż li l-iskadenza tal-miżuri x’aktarx iwasslu għall-kontinwazzjoni u/jew li jerġa jkun hemm ħsara għall-industrija tal-Komunità.
F. INTERESS TAL-KOMUNITÀ
1. Konsiderazzjonijiet ġenerali
(76) Il-Kummissjoni eżaminat jekk iż-żamma ta’ miżuri anti-dumping fuq mikrodiski ta’ 3,5 pulzier tkunx fl-interess tal-Komunità. Instab li hemm probabilità li jkompli jkun hemm u/jew terġa tiġri l-ħsara bid-dumping. L-investigazzjoni ikkonsidrat ukoll jekk hemmx jew le interessi akbar kontra li jinżammu l-miżuri u tqiesu wkoll l-effetti fil-passat ta’ dmirijiet tad-diversi interessi involuti.
(77) Għandu jitfakkar li, fl-investigazzjoni ta’ qabel, l-adozzjoni ta’ miżuri kienet kkonsidrata mhux kontra l-interess tal-Komunità. Għandu jkun innutat li, billi din hija investigazzjoni tar-rieżami ta’ l-iskadenza, din l-investigazzjoni għandha turi wkoll l-impatt tal-miżuri eżistenti partikolarment fuq l-utenti, il-konsumaturi u n-negozjanti.
2. Interessi ta’ l-industrija tal-Komunità
(78) Minħabba l-konklużjonijiet fuq is-sitwazzjoni ta’ l-industrija tal-Komunità li jidhru fil-preambolu 68, speċjalment f’termini tal-profitt negattiv tagħha, il-Kummissjoni tikkonsidra li, fin-nuqqas ta’ miżuri kontra id-dumping ta’ ħsara, l-industrija tal-Komunità x’aktarx ser tgħaddi għall-sitwazzoni finanzjarja agħar.
(79) L-industrija tal-Komunità hija vijabbli u kapaċi li tissupplixxi s-suq għal prodott li, għalkemm fi stadju matur fil-ħajja tiegħu, jikkostitwixxi l-apparat bażiku ta’ ħażna għal numru kbir ta’ utenti tal-kompjuter. Fil-fatt, l-industrija tal-Komunità wriet li lesta żżomm preżenza kompetittiva fis-suq tal-Komunità. Eżempji ta’ dawn il-passi meħuda huma:
(a) żamma ta’ prezzijiet f’minimu biex iżżomm is-sehem mis-suq tagħha;
(b) progress għall-konsolidament akbar;
(ċ) għeluq ta’ unitajiet ta’ manifattura;
(d) użu estensiv ta’ tekniċi moderni ta’ produzzjoni (eż. mekanizzazzjoni miżjuda u l-kompjuterizzazzjoni);
(e) titjib fil-produttività;
(f) investiment għall-produzzjoni ta’ prodotti ta’ mezzi diġitali ta’ ħażna.
(80) Għandu jkun innutat ukoll li l-produzzjoni ta’ mezzi ta’ ħażna tad-data hija qasam ta’ importanza teknoloġika għall-Komunità kollha. It-teknoloġija ta’ produzzjoni u l-esperjenza miksuba mill-industrija tal-Komunità fil-produzzjoni ta’ mikrodiski ta’ 3,5 pulzier ipprovdiet, u ser tkompli tipprovdi, bażi għall-aktar innovazzjoni fil-manifattura ta’ prodotti oħra relatati ta’ mezzi għall-ħażna elettronika. Għall-industrija tal-Komunità, li tibqa’ vijabbli fis-settur tal-mikrodiski hija l-bażi ekonomika għall-parteċipazzjoni fis-suq li qed jikber ta’ mezzi oħra ta’ ħażna.
3. Interessi ta’ importaturi/kummerċjanti mhux relatati
(81) Importatur wieħed biss mhux relatat kkopera fl-investigazzjoni. Qal li l-importazzjonijiet kienu ristretti bl-eżistenza ta’ dazji anti-dumping. Iżda, kien ovvju li l-importazzjonijiet kienu għadhom possibbli għal dan l-importatur. Jekk il-miżuri jinżammu, din il-kumpannija tkun tista’ ġġib mikrodiski ta’ 3,5 pulzier mill-pajjiżi kkonċernati u minn pajjiżi terzi oħra, inkluż pajjiżi li m’humiex suġġetti għall-miżuri ta’ anti-dumping.
(82) Barra dan, il-koperazzjoni limitata ta’ l-importatur f’dan il-każ iwassal għall-konklużjoni li l-miżuri fis-seħħ fuq importazzjonijiet li joriġinaw minn Hong Kong u l-Korea ma kellhomx impatt sinifikanti fuq is-sitwazzjoni ta’ importaturi u kummerċjanti mhux relatati ta’ mikrodiski ta’ 3,5 pulzier fil-Komunità.
(83) Għalhekk, huwa konkluż li l-kontinwazzjoni tal-miżuri x’aktarx mhux ser taffettwa is-sitwazzjoni ta’ importaturi u kummerċjanti mhux relatati ta’ mikrodiski ta’ 3,5 pulzier fil-Komunità.
4. Interessi ta’ fornituri tal-komponenti
(84) Kull tnaqqis ieħor u/jew deterjorazzjoni ta’ l-industrija tal-Komunità mhux biss ikollhom implikazzjonijiet negattivi għall-impjiegi u l-investiment innifsu imma jista’jkollhom effett korollarju fost l-fornituri ta’ l-industrija ta’, fost l-oħrajn, qxur, cookies, xatters, fusien, materjal bħall-inforra u l-molol.
(85) Il-produtturi tal-Komunità jġibu l-parti l-kbira tal-materjali u l-komponenti tagħhom minn fornituri li jinsabu fil-Komunità. Għalhekk, it-tkomplija ta’ miżuri anti-dumping ikunu b’mod ċar fl-interess ta’ l-industrija tal-Komunità li tforni l-komponenti.
5. Interessi ta’ l-utenti u tal-konsumaturi
(86) Utenti ewlenin ta’ mikrodiski ta’ 3,5 pulzier inkluż duplikaturi u utenti finali. L-ebda settur ma wera l-fehmiet tiegħu f’din l-investigazzjoni tar-rieżami. Il-Kummissjoni, għalhekk, ikkonsidrat li s-sejbien ta’ l-investigazzjoni oriġinali f’dan il-kuntest għadu applikabbli, jiġifieri ż-żieda fl-ispejjeż applikabbli għal dan is-settur meta paragunat ma’ l-ispejjeż globali tista’ tkun ikkonsidrata bħala negliġibbli u jkollha ftit jew l-ebda impatt fuq prezzijiet għall-konsumaturi bl-imnut.
(87) Għal kuntrarju l-iskadenza tal-miżuri jheddu serjament il-vijabilità ta’ l-industrija tal-Komunità, li jekk tgħib tnaqqas il-provista u l-kompetizzjoni, għad-detriment tad-duplikaturi u l-konsumaturi.
6. Konklużjoni
(88) Wara li tqiesu l-interessi tad-diversi partijiet involuti, il-Kummissjoni kkonkludiet li m’hemmx raġunijiet fondati ta’ interess tal-Komunità kontra t-tkomplija tal-miżuri.
(89) Minħabba t-tul ta’ l-investigazzjoni, huwa kkonsidrat xieraq li l-miżuri jkunu limitati għall-erba’ snin.
G. DMIRIJIET PROPOSTI
(90) Id-dazji
anti-dumping
imposti mir-Regolament (KE) Nru 2199/94 għandu jinżamm fil-livelli eżistenti, jiġifieri:
Pajjiż | Kumpanija | Duty |
Hong Kong | Jackin Magnetic Co. Ltd | 7,2 % |
Plantron (HK) Ltd | 6,7 % |
Technosource Industrial Ltd | 13,3 % |
Il-kumpaniji l-oħrajn kollha | 27,4 % |
Ir-Repubblika tal-Korea | Il-kumpaniji kollha | 8,1 % |
ADOTTA DAN IR-REGOLAMENT:
Artikolu 1
1. Dazju definittiv anti-dumping huwa b’dan impost fuq importazzjonijiet ta’ mikrodiski ta’ 3,5 pulzier użati biex jirrekordjaw u jaħżnu informazzjoni diġitali tal-kompjuter li jidħlu fil-kodiċi NM ex85232090 (kodiċi TARIC 85232090*40) u li joriġina f’Hong Kong u r-Repubblika tal-Korea, bl-eċċezzjoni ta’ mikrodiski ta’ 3,5 pulzier bbażati fuq teknoloġija ta’ traċċatura servo assistita b’qari ottiku kontinwu jew fuq tekonoloġija ta’ traċċatura servo assistita tas-settur manjetiku b’kapaċità ta’ ħażna ta’ 120MB jew iżjed.
2. Ir-rata ta’ dazju definittiv anti-dumping applikabbli għall-prezz nett b’xejn mal-fruntiera tal-Komunità qabel id-dazju, għandu jkun kif ġej għall-prodotti manifatturati minn:
Pajjiż | Kumpanija | Rata ta’ d-dazju | Kodiċi TARC addizzjonali |
Hong Kong | Jackin Magnetic Co. Ltd | 7,2 % | 8775 |
Plantron (HK) Ltd | 6,7 % | 8776 |
Technosource Industrial Ltd | 13,3 % | 8778 |
Il-produtturi esportaturi l-oħra kollha | 24,7 % | 8999 |
Ir-Repubblika tal-Korea | Il-produtturi esportaturi kollha | 8,1 % | - |
Artikolu 2
Sakemm mhux speċifikat mod ieħor, id-disposizzjonijiet fis-seħħ dwar id-dazji tad-dwana għandhom japplikaw.
Artikolu 3
Id-dazji anti-dumping għandhom ikunu imposti għal perjodu ta’ erba’ snin mid-data tad-dħul fis-seħħ ta’ dan ir-Regolament.
Artikolu 4
Dan ir-Regolament għandu jidħol fis-seħħ fil-jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-18 ta’ Frar 2002.

Labels: 3
12
18
4